hu en hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu en hu hu hu ja hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu de hu hu hu hu de hu hu hu hu hu hu hu hu hu hu hu mg hu hu hu hu hu hu hu en hu hu en hu de en en hu en en en hu de en en hu hu hu hu hu hu hu pl en hu hu hu fr hu fr hu fr hu fr hu fr hu hu de hu hu hu hu hu it hu hu hu fr hu hu hu hu hu hu hu hu es hu hu hu hu en hu hu pt hu it hu it hu hu hu hu hu de hu hu hu hu hu hu hu hu hu de hu hu hu hu hu hu hu it hu hu fr hu fr hu fr hu fr hu fr hu hu fr hu hu hu fr hu hu hu hu hu hu hu hu hu fr it hu en en en en en en en
Virágok szimbolikus jelentése K-Ny betűig - Virágot egy mosolyért
Viragotegymosolyert.hu – ünnepek, hagyományok, babonák, szimbólumok, versek a virágos mindennapokért
by Nagy Jucó · Published 2017-06-06 · Updated 2022-03-07
A virágnyelvben minden egyes növényt más-más jelentéstartalommal ruháztak fel. Sőt a virágok színe is árulkodó, teljesen mást szimbolizál például egy fehér és egy vörös rózsa. Gyakran az sem mindegy, hogy a virágot egymagában adják át vagy csokorba kötve.
A virágok szimbolikájával való ismerkedést az ABC elejével kezdtük, az F-től J-ig folytattuk, most nézzük, mit szimbolizálnak az K-tól a Ny-ig betűvel kezdődő növények!
Kakas láb: gyermekkor, gazdagság, hálátlanság
Kaktusz: állóképesség, melegség, kitartás, állhatatosság, megküzdök a szerelmedért
Kakukkfű: tevékenység, az ókori görögök kakukkfüves aromafürdőt használtak, a germánok kakukkfűvel áldoztak isteneiknek reggelente, a kereszténységben Mária-szimbólum, római feljegyzésekben 2000 éves írásos bizonyítékok vannak a kakukkfű gyógyhatásaira, főzete távol tartja, ill. gyógyítja a megfázást
Kála: varázslatos szépség, akár ajándékba adva, akár menyasszonyi csokorba kötve jelentése: csokor gazdájának szépségéhez kétség nem fér, a házasság hatodik évfordulóján is ajándékozható
Kamélia (japán rózsa): hála, szépség, csodálat, tökéletesség, szerencse férfiak számára, szeretetre méltóság, szerencsém van veled, kedvességed elbűvöl; Csodálattal adózom neked. Fehér: Csodálatos vagy, Rózsaszín: Vágyódom utánad, Vörös: Láng vagy a szívemben
Kamillavirág (Kerti székfű): jó egészség, az érzékek vagy a szellem nyugalma, gyógynövényként Mária lelki gyógyító erejével hozták összefüggésbe, alkalmas arra, hogy a „lángra lobbantott, s megcsalatott szív gyulladását is lelohassza”, Női névként is ismert, a latin Kamill férfinév női párja, jelentése nemesi születésű, aki az áldozatoknál szolgált
Kankalin (primula): nem tudok nélküled élni, nélküled halott vagyok, lecsüngő virágzata miatt Szent Péter kulcsait szimbolizálja, átvitt értelemben Mária jelképe is, aki fia által nyitotta meg az emberek előtt a mennyországot, „Mennyországom kulcsa angyali tisztaságú szívedben rejlik.”
Kardvirág: jellem, erősség, emlékezés, nagyképűsködés, pompás szépség, hagyjál békén, igazán őszinte vagyok, gladiátorok virágai, csodálat, szíven szúr, mint egy kard, neve a gladius latin szóból ered, mely kardot jelent, az augusztusi hónap virága, adj egy kis pihenőt, őszinte vagyok, erő, pompa, gyönyörűség,
fia születik annak az asszonynak, aki az övére tűzve viseli, fallikus alakzatú növény, a férfi princípium virága, esküvői csokorban fiú születését segíti a házasságban, és a férfi teljesítményét javítja majd az ágyban
Kék ibolya: figyelem, hűség, mindig az igazi leszek
Kék írisz: hit, remény
Kerti körömvirág: köszönet, szomorúság, féltékenység. Az októberi hónap virága
Kerti oroszlánszáj: csalódás, csodálkozás, kecses hölgy, előérzet
Kikerics: örülök, hogy megkaptalak, a szép napok végét jelzi az időjárásban, „Szívemet lángra lobbantotta az irántad érzett szerelem, és örömmel engedelmeskedem a mennyei érzületnek.”
Kis rózsabimbó: tiszta és szép, szépség és fiatalság, ártatlan szerelmes szív, a szerelem vallomása
Klemátisz: bölcs, értelmiségi. A házasság nyolcadik évfordulójának virága
Kökörcsin: őszinte vagyok, a betegség virága. virága magába gyűjti az ártó és negatív energiákat,
Körömvirág cserépben: bánat, kétségbeesés
Körömvirág: szeretet, kegyetlenség, bánat, féltékenység, úgy érzem nem szeretsz, régen a keresztények, akik a körömvirág koszorúkat Szűz Mária szobrai elé helyezték, Mária aranyának nevezték
Kőtörőfű: a kövek réseiből bukkan elő, ezért Krisztus feltámadásának szimbóluma lett, aki a lezárt kősírból távozott. főleg a temetők virága, sírokra ültetik, hogy a feltámadásra emlékeztessen
Koszorúfutóka: boldogság a házasságban, utazási vágy
Krisztustövis gyümölcs: Karácsony öröme
Krisztustövis: előjel, védelem, családi boldogság, bűvölet
Krizantém: öröm, optimizmus, pihenés, igazság, hosszú élet, halhatatlanság,boldogság, nyugalom, csodálatos barát vagy,  keleten királyi virágként tisztelik, s az ősz, a kitartás, a hosszú élet, az előkelőség és erényesség szimbólumának tartják, a japán császár címerében is látható, a novemberi hónap virága
Krókusz: vidámság, fiatalosan jókedvű, derűs
Kúszó lonc: testvéri szeretet
Labdarózsa: kötöttség, bosszúságot hoz, főleg a szerelemben, „Bármilyen érzéketlennek kívánsz is látszani, Amor nyila egyszer elér.”
Lángvirág: egyhangúság, egyesült szívek, egyesült lelkek
Len: a ház jelképe, sors, gyengédség
Levendula rózsa: szerelem első látásra, bűvölet
Levendula: odaadás, boldogság, siker, szerencse, bizalmatlanság
Liliom: gazdagság, büszkeség, ártatlanság, tisztaság, bódulat, az egyetlen virág, amit Krisztus nevén nevez az Újszövetségben, ezért már nagyon korán népszerű lett, V. Pál pápa 1618-ban szabályozta művészi felhasználását, Máriához és a szentekhez tartozik a kiváltságot jelképezve, bibéje miatt a nemzés szimbóluma is, a francia királyok a faj fennmaradása miatt választották. erős, fűszeres bódító illata a szellem és az érzékek együttesét, ellentétét is jelezheti. Kék: titkos hódolódtól, Narancs: gyűlölet, Sárga: hamis és gyöngéd. Fehér: ártatlanság, tisztaság, szüzesség, méltóság, fenség, remény,Isteni veled lenni
Lóhere: felületesség, gyarapodás, jólét, lelki egyensúly, szerencse
Lonc: szerelmi kapcsolatok, nagylelkűség, odaadó szeretet, boldog minden veled töltött perc
Lótuszvirág: egymástól elszakított szerelmesek, örökké megújuló szépség és felejtés, az egyik legerősebb spirituális növény: az iszapból, a víz homályán át fejlődik ki, hogy a fényben pompázzék, a női princípium termékenységét, a női ölet, az örök életet szimbolizálja, Indiában a jóni (Vulva) jele is, India mai jelvénye a vörös lótusz, Kínában a nyár jelképe is, a görögöknél Héra szent növénye, a felejtés szimbóluma:  Odüsszeusz társai is „felejtést ettek” a lótuszevők szigetén, egyes fajtáinak bizonyos részei ehetőek, ezért a Föld számos táján ették az ínséges időkben
Magnólia: méltóság, a természet szeretete, nemesség, természetesség,
Magyal: védekezés, otthoni boldogság
Makk (tölgy, bükk): Az északi népeknél az élet és a halhatatlanság szimbóluma
Mákvirág (Pipacs): örök álom, feledés, képzelet, kerek termése és számtalan magja miatt a bőséget jelenti, mákvirág kedvesen rosszalló jelzővé vált, a házasság kilencedik évfordulóján ajándékozzuk
Mályvarózsa: ambíció, sok gyümölcs, Mária gyógyító ereje, Korea nemzeti virága, Kínában az állhatatosság jelképe, a szeretetteljes gyógyulást jelenti, bátran vigyük betegnek, hogy gyógyulását megkönnyítsük, a házasság tizenharmadik évfordulójának virága
Margaréta: ártatlanság, finomság, tisztaság, őszinte, hűséges, mindig lehet rá számítania, a görög ’margarisz’ (gyöngy) szóból ered, a kiontott könnyek szimbólumként Krisztus és a vértanúk szenvedésének jelképe, erdélyi napszimbólum egyik visszatérő jelképe, a székely-kapukon is megtalálható
Maszlag: a megtévesztő báj virága, csalfa nőknek, csapodár férfinak kiváló mezei csokrot köthetünk mákvirágból, pipacsból és maszlagból, férfiaknak is illendő adni
Mélyvörös rózsa: kendőzetlen szépség
Menta: erény, melegség, védelem
Mirtusz: szerelem, a házasság héber jelképe, neve héberül „eszter”, azaz csillag, s mivel fehér és öt szirma van, Vénusz szimbóluma, „Örökké zöld marad, mert a hű szerelem fonta koszorúk nem hervadnak el soha.”, szüzesség, az Úr adjon téged nekem, Babilonban az ünnepek  fő dísze, a görögség Aphrodité virágának tartotta, menyasszonyi csokrok, fejdíszek, koszorúk és más kiegészítő elemek elengedhetetlen kelléke, a menyasszony szüzességét, érintetlenségét jelképezi, a női ártatlanság virága. Olaja gyógyerejű, afrodiziákumként is ismert. Fürtjei – mint minden dolog, amiből sok van – a még szűz menyasszony termékenységét is jelképezi, így ez a virág, bár a szüzesség egyik legősibb jelképe, a termékenységet is magában hordja
Moha: anyai szeretet, jótékonyság
Muskátli: butaság, ostobaság, finomság, felsőbbség, béke
Napos liliom: kacérkodás, az anya kínai jelképe. A házasság huszadik évfordulójának virága
Napraforgó: a napot követi, gőg, odaadás, sugárzás, nagyság, szellemi megvilágosodás iránti vágy, befolyásolhatóság, a szerelmi részegség hordozója, az Isten felé forduló lélek szimbóluma, az előkelőség és az alattvalói hűség jelképe is, „Mindig a Nap felé fordul. Amit neki a napfény, azt jelenti az én életemnek a te szerelmed.”, a virágasztrológia szerint rokonszenves, szeretetre méltó ember, aki napraforgó “jegyű”. Jelentése még – bearanyozod a napjaimat, rajongás… Nagyon divatos növény lett, mivel a nap energiájú „elnyomó, felperzselő” szerelem is divatos manapság.
Narancssárga liliom: láng, érted lángolok
Narancssárga rózsa: elragadtatás, lelkesedés
Narancsvirág: tisztaság, ártatlanság, örök szerelem, házasság és bőség, termékenység, tiszta szépség, erkölcsösség, szüzesség, női nemiséget, a kibomló asszonyiságot is szimbolizálja
Nárcisz: önzés, gőg, önszeretet, öncsodálat, önimádat, alakiság, annyira édes maradok mint te, Kissé lehajtott fejével a virágok szolgájának is nevezik, a neve egy görög mítoszból ered: az ifjú Narküsszosz beleszeret saját tükörképébe, és egész idejét a vízben tükröződő képmásának nézegetésével tölti, büntetésképpen a bosszú istene, Nemezisz, virággá változtatta
Nefelejcs: igaz szerelem, remény, emlékezés, emlékek, hűség, az isteni parancsok megtartása, halottas csokorba, búcsúzóknak, messze útra indulóknak is ez a legszebb virág ajándék, régi magyar neve: szemvígasztaló
Négylevelű lóhere: szerencse, légy enyém, a hűséget, reményt, szerelmet és szerencsét képviseli, ha szerelmednek egy talált négylevelű lóherét adsz, azt jelenti, hogy egymáshoz tartoztok
Nőszirom (Iris): a bölcsesség, Franciaország jelképe, értékelt barátság, hit, remény, érték, gratulálok, szenvedély, az ókorban kapta a szivárvány nevet,  kard alakú levelei Mária hét fájdalmát testesítik meg, házasság huszonötödik évfordulójának virága
Nyíló rózsa: szeretlek, még mindig szeretlek, új szerelem
A folytatást itt találod:
Virágok szimbolikus jelentése A-É
Virágok szimbolikus jelentése F-J
Virágok szimbolikus jelentése O-Zs
Nézd meg ezeket is!
You may also like...
A vadon kertje magyarul beszélő film – igaz történet alapján
by Nagy Jucó · Published 2020-12-28 · Last modified 2021-07-04
Mainau videó: a csodálatos virágsziget
by Nagy Jucó · Published 2017-07-15 · Last modified 2020-07-24
by Nagy Jucó · Published 2020-11-14 · Last modified 2021-07-04
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Kérjük, adja meg a választ számjegyekkel:
13 − 2 =
Ady Endre A kis herceg Antoine de Saint-Exupery anyaság Arany János Aranyosi Ervin Assisi Szent Ferenc Babits Mihály Benedek Elek Biblia biztonság Böjte Csaba család Dalai láma Feldmár András Gandhi gyerekek házasság József Attila kutya Kányádi Sándor Márai Sándor Müller Péter naptár otthon Petőfi Sándor pénz Radnóti Miklós siker Szabó Lőrinc szakítás szentek szerelem szerencse szeretet szex számok természet vallás videó virágok Wass Albert állatok édesség élet
Sárközi György: Virágok beszélgetése
Aranyosi Ervin: A szívek szabója
Szabó Lőrinc: Könyv és álom
Bródy János: Szabadnak születtél – dalszöveg és videó
Család, gyerekek, otthon (63)
Csináld magad – DIY (61)
Ünnepnapok, virágos ünnepek (210)
Virágot egy mosolyért! (38)
Ady Endre: A fehér lótuszok
Palotás Petra: A virágárus
Babits Mihály: Jónás imája
Petőfi Sándor: A völgy s a hegy
Hála idézetek a Hála Világnapjára
Névnap / Ünnepnapok, virágos ünnepek
Anyakönyvezhető női nevek virágokból
Csináld magad - DIY
Juta filigrán kézműves technika
Csináld magad - DIY
Virágcserepek festése otthon – újrahasznosítás egyszerűen
viragotegymosolyert.hu - ünnepek, hagyományok, szimbólumok, versek a virágos mindennapokért - Copyright © Nagy Jucó 2015-2022 nagyjuco.hu
Share this ArticleLike this article? Email it to a friend!